《春雨》
明代·张泰

凤城高阙晓云低，冉冉春阴欲霁迟。三月轻寒疏雨送，一番生意百花知。

浓沾小苑烟霏滴，润入遥山紫翠移。明日水边晴亦好，远寻芳草寄相思。

作者简介：（1436—1480）苏州府太仓人，字亨父，号沧州。少与同里陆釴、陆容齐名，号称“娄东三凤”。天顺八年进士，授检讨，迁修撰。恬淡自守。诗名亚李东阳，弘治间艺苑皆称李怀麓、张沧州。书法亦翩翩可喜。有《沧州集》。